Resetarea planetei

Per aspera ad astra”

„Pe căi anevoioase (dificile, aspre, ostile, potrivnice) către stele”(versul 437 din tragedia „Hercule furios” de Seneca

Planeta Pământ s-a resetat în istorie ori de câte ori a fost bântuită de pandemii, de răsboaie nimicitoare ori de dezvoltări tehnologice. A se înțelege în acest ultim aspect, secvențe temporale în care au apărut noi tehnologii, ori arta, cultura în general, au înregistrat salturi calitative spectaculoase ori descoperiri epocale. Toate au trebuit să fie puse în contextul de atunci a dezvoltării umanității. Se pune o firească întrebare, cum adică Planeta, mama noastră care ne suportă să se reseteze? De fapt societatea umană încearcă să capete noi valențe, încercând să depășească trecutul care nu-i mai asigură existența în noua dimensiune în care cu sau fără voia ei a trebuit să pășească. În termeni de media, în prezent, ne îndreptăm spre un război rece de un alt tip. Populația Planetei așteaptă un vinovat pentru această gigantică nenorocire, ca furia ei să se îndrepte spre acel dușman. Pe moment fiecare nație încearcă să-și “lingă rănile” adică să-și repornească economiile afectate major de acest inamic mondial COVID 19 cum l-a denumit Directorul OMS. Războiul SARS-COV 2 este fără limite, nu are nevoie de arme sofisticate, de spioni bine plătiți, de sateliți militari, de tot felul de aranjamente militare șubrede și multe altele. Experții, la prima mână, spun că este o armă biologică, eficientă, care lasă într-un ev, îndepărtat cursa înarmărilor. Coborând la nivelul țării noastre, ridicol înzestrată în sănătate în ultimii treizeci de ani a trebuit să vină armata și să constate ce? Un haos generalizat, furăciuni la greu, nu a existat niciun fel de separare a circuitelor sanitare și astfel mii de oameni s-au îmbolnăvit. De la director (manager) și până la asistentele medicale, nu au înțeles că acest virus reprezintă un pericol major, continuând vechile practici de a obține beneficii informale. „Armata” instaurată la Suceava centrul pandemiei din țara noastră, a constatat un dezastru generalizat trebuind să facă față mai ales uneltirilor subterane, dar mai ales a managerilor de doi bani puși acolo pe pile politice. Ordonanțele militare date trebuiau să aibă alte ținte mult mai dure. Situația de urgență devine un teren propice pentru cei care vor să profite spre a lua „mințile” oamenilor. Frustrarea omului de rând, are ca motivație incipientă presiunea generată de limitarea unor drepturi fundamentale de mișcare. Cei care manipulează duc oamenii spre ideea că măsurile luate au fost excesive și că nu ar fi fost necesare. Apar pe ecran diverși indivizi, foști politici, care vor acum să se reinventeze pe rugul morților infectați cu acest virus ucigaș. Din afara țării apar aprecieri asupra măsurilor luate ca fiind salutare. Dar pe intern, prin manipulări, apare dilema, virusul este real și atât de nociv sau este doar o invenție artificială? Oamenii au stat acasă două luni, “absorbind” masiv din informațiile false, care în final le-au schimbat comportamentul. În cele trei zile (15-17.05.2020) de vid legislativ, au debordat în mai toate locurile publice, zeci de mii de aiuriți care alături de sutele de mii de români ce curg ca într-un diluviu din zone „roșii” ori „galbene”, probabil că în câteva săptămâni vom avea un nou val de îmbolnăviri punând economia țării la pământ. Homo homini lupus est. (Omul este lup pentru om) a lui Plaut (195 î.Ch) statuează asupra ororilor pe care specia umană le poate produce împotriva ei. Instituții europene credibile previzionează pentru Europa de Est o prăbușire economicofinanciară de proporții. Ca om de rând nu mai știi ce să crezi. Acum, aici, au loc lucrări de investiții majore, șantierele de construcții își derulează planurile la greu, firme importante din industria de apărare și nu numai cu contribuții exterioare concrete și imediate dezvoltă proiecte. Atunci de unde această sumbră previzionare? Sunt instituții precum Bloomberg, Standard & Poor’s și altele care aruncă o criză majoră în arealul nostru și atunci de ce acest scepticism spre zona estică a Europei? Ar putea să greșească? Puțin probabil că pionii lor de analiză sunt foarte bine pregătiți. Atunci care ar fi țările din zona estică? Fără a avea cifre / date concrete cred că vor fi lovite de această pandemie economică probabil Ungaria, Slovacia, Ucraina, poate Polonia ori Bulgaria. Fără a considera că pe noi nu ne poate afecta acest tsunami economic, dar cred că la granițele noastre se va opri acest val ucigaș. De aceea România este supusă la o presiune mediatică centrifugă de mari proporții, nu vreau să le cataloghez ca fake-news-uri. În afara COVIT-ului acționează într-un mod intens multe alte virusuri. Atacurile sunt acum pe mai toate planurile interne dar și externe. Pe intern, CCR anulează munca actualului Guvern pentru disciplinarea răilor care au încălcat prevederile actualelor ordonanțe militare. Peste, se coace de așa zisa minoritate parlamentară care de fapt este majoritară în parlament (PSD, UDMR, Pro România, Partidul lui Tăriceanu) o lege care să anuleze amenzile date în această perioadă de urgență spre a câștiga masiv puncte electorale. Păi de ce (în afară de Pro România) ei au ales și ștampilat actualul Guvern, de frica de a nu ajunge la guvernare sub un calcul meschin al pierderii electoratului. Pe un post tv permisiv se reinventează doi foști prim-miniștri – Călin/ Ponta care fac spume la gură cât a greșit actuala guvernare. Ei când au fost la vârf ce au făcut? Dezastru pe toată linia, dar ei acum au “soluții”. Colateral o atacă pe Kovesi pentru ce? Așa pentru că nu au altă marotă pe care să o ia în brațe. Cei pe care îi văd pe ecran au ceva dosare penale, pe un alt post alt individ implicat în Delta Dunării iar vorbește, pe un altul un penal neam de manivelă. Ce naiba pe mai toate posturile tv apar să ne dea lecții penali, semipenali, foști tovarăși cu indicative securiste. Constat că suntem controlați, dominați de foști ori mânjiți. Președintele CCR, Valer Dornean a declarat neconstituțional un articol pe care l-a aprobat în 1999 și 2004. Tot pe plan intern/ extern ar fi și Hotărârea CEDO de a o reabilita pe Laura Codruța Kovesi, vinovat de serviciu fiind iar CCR cu aceiași conducere. Prim Procuror al Curții Europene, a fost torpilată masiv de către echipa PSD & Co, iar acum dau din colț în colț. Iar din această situație pierdem noi, cei cinstiți, corecți, cei care pe undeva îi și plătim ca ei să fie acolo, iar din poziția pe care o ocupă ne deziluzionează. Criza actuală a pandemiei este în primul rând o problemă medicală. Avem o criză a sistemului de sănătate, distrus în cei aproape treizeci de ani de “democrație”. Colateral sunt fake-news-uri pornite din țările care vor să ne îngenuncheze economic. Avem o criză a lidership-ului care nu poate gestiona acest nenorocit de moment pandemic. Unde este oare UE iar pe mai departe NATO. SUA, șterpelește materialele necesare de apărare COVID spre a-și îndestula proprii cetățeni. Și iată o disoluție generalizată UE-NATO. Se pune o firească întrebare. Aceste organisme, construite în timp, mai reprezintă repere de stabilitate? Că un gigantic port-avion al USA a fost abandonat, în egală măsură, reprezintă un semnal spre a stabili cu totul alte repere de apărare la nivel mondial. “Armele” tradiționale nu mai au nici un rol, trebuiesc găsite alte puncte de sprijin la nivel planetar. Dacă armele, deocamdată tac, să ne aplecăm că așa se cuvine spre cea mai mare putere economico-militară a lumii, SUA. Cuvântul de ordine acum îl reprezintă „Haos în STATE”; este o exprimare de o sângeroasă actualitate. Pornind de la o „stângăcie” a unui echipaj de poliție din America, unde un polițist l-a omorât într-un mod cinic pe un negru (să lăsăm sintagma „afro”) cu genunchiul pe grumaz, ei bine de aici a început un fel de intifadă la nivel național. Că acel negru – putea deopotrivă să fie și un alb, un galben etc – cu un CV plin de fapte antisociale a devenit acum un simbol al luptei pentru egalitatea tuturor indiferent de culoarea pielii iar acum acest deziderat reprezintă o realitate de netăgăduit. Au fost distruse magazine de lux (Gucci, Prada) s-a dat foc la tot ce le-a ieșit în cale, sediul local al CNN, sute chiar mii de afaceri au fost puse la pământ doar în câteva zile. Timpul va dovedi că din spate au venit fianțări externe pentru a slăbi cât mai mult statul fanion al lumii civilizate. Un scandal diplomatic de proporții este ușor trecut cu vederea și anume intervenția în acest Coronavirus a Ungariei să-și protejeze consângieni din jurul țării lor. Cu ce anume? Cu momelile iredentiste care au deja o gestație de peste un secol. Ambasadorul român la Budapesta, Marius Lazurca, l-a sfătuit pe năbădăiosul lor ministru de externe Szijjártó să-și vadă de treaba lui că în țara noastră toți românii indiferent de etnie sunt protejați potrivit posibilităților noastre. Ei, de acolo, de la Budapesta, vor să-i supraprotejeze deși în zonele locuite masiv de maghiari din țara noastră, COVIT-ul este foarte slab reprezentat. Oficialitățile ungare se focusează acum pe Republica Moldova (Basarabia). Vizita lui Szijjártó – neastâmpăratul ministru de externe maghiar – în Basarabia fără ca să dea un ajutor concret, dar cuplat cu antenele Moscovei, s-a dorit a fi un fel de Mesia; a venit cu mâna goală, dar țanțoș, fălos și mai ales cu butaforii, versiuni ale imperiului anacronic austroungar. Noi am „desantat” zeci de auto, militare și sanitare spre a ajuta cu materiale și medici români în valoare de milioane de euro. Și ce să vezi oficialitățile basarabene minimalizează acest efort uman și material al României. COVID 19 a intrat ca și la noi dealtfel în zona politicului. Dacă alte virusuri răspândite natural ori artificial au afectat/ distrus ceva zeci de milioane de semeni, actualul nu are șanse de a fi oprit pe cel puțin câțiva ani. Se pune fireasca întrebare dar viitorul? Se va răsfrânge el oare la nivel de milioane de semeni? Cine sunt profitorii pandemiei? Wall Streel Journal – serviciile secrete verifică de unde a pornit acest virus. Consensul științific afirmă că virusul are cauze naturale. Dar câștigătorul premiului Nobel japonezul Yoshinori Ohsumi afirmă că este 100% artificial și își va pune în joc premiul și reputația. De unde a apărut de fapt? Câțiva soldați americani au fost trimiși la Wuhan având o formă de gripă atipică. Apoi tăcere. Pe un portavion, din Pacific, cu câteva mii de soldați, a izbucnit un focar de coronavirus. De unde? La sesizarea comandantului spre a fi luate măsuri acesta a fost ulterior concediat – trecut în rezervă. Pe un post tv pe care îl urmăresc cu un oarecare interes, părând a fi echidistant într-o discuție cu un ziarist de origine română de la Deutsche Welle, pune în discuție o afirmație a Președintelui Colegiului Medicilor din România, asupra compensațiilor ce ar trebui noi să le primim pentru pregătirea medicilor care acum lucrează în Germania. Ziaristul germanoromân spune că e o atitudine, delicat vorbind, care nu-și are rostul, că și investitorii germani ar trebui să ceară compensații de la statul român, ei care aici și-au edificat afaceri foarte suculente. Este clar că se încearcă îmbârligarea creierelor din țara noastră. Medicii s-au pregătit pe banii moștri, iar investitorii nemți extrag valori din țara noastră pe care le trimit în țara mamă (Germania). Cum s-ar spune suntem păcăliți de două ori, iar mediatorul postului tv îi dă lui dreptate. Cred că nu e prost, dar este și el sluj că așa este plătit să fie Yes man. Claustrat pe proprietatea mea, m-am putut mișca în plină pandemie ceva mai mult decât alți semeni, revăzând pentru a nu știu câta oară filmul „Titanic” cu vreo opt premii OSCAR. Ca o primă concluzie, mai adevărată acum ca și atunci, scapă cine poate. Scapă într-o măsură semnificativă cei care au bani. Și acum ar fi cam la fel. Mor pe capete de Coronavirus cei de prin azilele de bătrâni, mor și alții infectați de “invadatorii” care nu mai au ce căuta prin vestul Europei, șuți, combinatori, fetițe etc. care printre altele încing și paranghelii spre disperarea autorităților. Cine vede luminița de la capătul izoletei, când cel muncitor e la orizontală, cel tânăr țintuit la domiciliu, cei mulți care asigurau prosperitatea țării din zona HORECA au fost închiși fără o perspectivă imediată ori medie de revenire? Acum la modă este un alt blestem; vede-te-aș în izoletă! O poezie ce-mi aparține, ar putea sintetiza într-un anume sens, situația actuală din țara noastră. Corona – națională Visam la pomii înfloriți de primăvară La parcurile pline de verdeață și de semeni Cei mici zburdalnici, cei senectuți asemeni Cu ei, la mintea lor, coborând a câta oară? Ne-nlănțuiam adesea în vise și catrene Pregătind din vreme, vara care va să vie. Și iată brusc ne paște acum o pandemie Uitând de vremurile când ne desfătam alene. Un furnicar imens ne invadează țara Mulți oameni de ispravă, dar și autentice lichele Primii pot s’ajute, ceilalți produc belele. Noi cei de aici, acuma suportăm povara. Cei de aici respectă regulile stabilite De afară milioane, fug în bejenie de frică Ce dacă semeni de-ai noștri vor muri la o adică? Dau buzna’n țară, cu tupeu și fără limite Organizează chefuri cu adevărat pantagruelice Au venit din zone “galbene” ori “roșii” La noi în găști fac legea, fac pe fioroșii. Justiția dă hotărâri acuma îndoielnice Per total se cade pe acest segment al istoriei noastre recente să fim capabili de a trage ceva concluzii. Pandemia actuală ne-a trezit la o realitate crudă. Suntem dezarmați la nivel planetar și nu știm cum să reacționăm. Resetarea structurilor societății umane este în prezent în plin proces pe cel puțin trei paliere: politic, militar și economico-social. Fiecare dintre aceste direcții țintă poartă în sine ample discuții și mai ales soluționări de substanță. Realitatea crudă în care ne aflăm, ne va arăta dacă actualii actori politici la nivel mondial vor putea gestiona acest tranzit spre o evoluție viitoare a planetei noastre.

Florian Laurențiu Stoika

Contents